Obligația de a purta mască în birouri ar putea fi eliminată. În ce condiții.
Obligativitatea purtării măștii de protecție în birouri ar putea fi eliminată. Propunerea va fi analizată, a anunțat Florin Cîțu. Măsura ar putea fi eliminată de la 1 iunie.
De la 1 iunie, ai putea scăpa de obligativitatea de a purta mască de protecție în birou.Florin Cîțu a anunțat, la finalul ședinței de Guvern de miercuri, că urmează să fie analizată o propunere ce presupune ca angajații dintr-o companie să nu mai poarte mască în condițiile în care tot personalul este vaccinat."Noi am oferit companilor centre de vaccinare. Va fi încă o propunere ca în office space să nu se mai poarte mască dacă toate persoanele sunt vaccinate. Este o propunere, vom vedea ce vor spune cei de la Ministerul Sănătății și Ministerul de Interne“, a spus Florin Cîțu.Cîțu: Dacă s-ar putea, m-aș vaccina din nou, dar nu se poatePremierul spune că dacă s-ar putea, s-ar vaccina din nou, dar nu se poate: "Dacă s-ar putea, m-aș vaccina din nou, dar se pare că nu se poate“.El spune că va încerca să ajute campania de vaccinare: "Da, voi fi prezent (la primul maraton de vaccinare anti-COVID-19 – n.r.), voi fi și nu numai acolo. Voi fi prezent la mai multe centre de vaccinare. Voi merge și la companii care vor avea centre de vaccinare. Voi fi în perioada următoare la multe centre de vaccinare pentru a ajuta campania“.